Ștefan Târnovanu, pus la colț de un fost internațional român: "Trebuia să facă asta"
FCSB a avut o evoluție ștearsă cu Rapid București sâmbătă seară și a pierdut cu 0-4.
Roș-albaștrii au jucat pe Arena Națională din postură de echipă oaspete, iar Ștefan Târnovanu, portarul formației dirijate de Elias Charalambous, a încasat patru goluri de la giuleșteni.
Ștefan Târnovanu, pus la colț de un fost internațional român: "Trebuia să facă asta"
Gigi Becali, patronul FCSB, l-a criticat pe Ștefan Târnovanu, iar Florin Prunea, fost internațional român, s-a limitat să spună că goalkeeper-ul ar fi trebuit să iasă din poartă și să boxeze balonul la prima reușită a Rapidului.
- Jayson Papeau i-a centrat lui Paul Iacob, care s-a înălțat peste axul central al roș-albaștrilor și a reluat în poarta lui Ștefan Târnovanu cu o lovitură puternică de cap
"Târnovanu putea să iasă la primul gol, centrarea vine de la 30 de metri. A stat prea mult pe linia porții. Putea să stea pe 5 metri, iar un portar ca de înălțimea lui Târnovanu iese și prinde mingea.
Nu îi dădea de acolo pe poartă, ca să stea pe linie", a spus Florin Prunea, potrivit DigiSport.
Ștefan Târnovanu se află la FCSB din ianuarie 2020. Cotat la 2.5 milioane de euro de site-urile de specialitate, goalkeeper-ul ieșean mai are contract cu gruparea roș-albastră până la finele sezonului 2027/28.
Clasament play-off după înjumătățire
- 1. FCSB - 32p
- 2. Rapid - 28p*
- 3. CFR Cluj - 27p*
- 4. Universitatea Craiova - 23p**
- 5. Farul Constanța - 22p*
- 6. Sepsi OSK - 22p*
*echipele au beneficiat de înjumătățire
**Universitatea Craiova mai are un meci de jucat, cu FCU Craiova. Va intra cu 24 de puncte dacă face egal sau 25 de puncte dacă învinge.
Urmăriți SPORT.RO și pe Google News